سسیمی، اوخوماغیمی بیهنمهیه بیلرسینیز، اما آدیمی بیر ده بئله صحبتلرده چکمه یین. بو بارهده آچیقلاما وئرمک ایستمدیکجه گؤرورم کی، هر کس آغزینا گلنی دانیشیر. بعضیلری ده سوسماغیمدان ایستیفاده ائدیب، اورکلری ایستهیهنی یازیر. دوغرودان دا آییبدیر.
کولت. آذ خبر وئریر کی، بو سؤزلری موغننی نیگار جامال همکاری رؤیا آیخانلا آرالاریندا باش وئرهن قالماقال بارهده دانیشارکن قئید ائدیب. موغننی همکارینین اونون آدیندان ایستیفاده ائدرک گوندهمه گلدیینی بیلدیریب:
«بو نه سوییهسیز ایفادهلردیر ایشلدیرسینیز؟ من بنزتمک ایستدیکلرینیزه بنزهمهیهجم. اولا بیلسین کی، بو ایفادهلر بعضیلری اوچون عادی شیدیر، اما منیم اوچون دئییل. قالماقالدان قاچدیقجا منی قالماقالا سالماغا چالیشمایین. بو بوش، معناسیز صحبتلردن چوخ یورولموشام. اوندان (رؤیادان – رئد.) موصاحیبه آلان ژورنالیسته دئییر کی، منه آرخاسینی چئویریب. بو بویدا یالان اولار؟! هیجانلی اولوب یقین. الینی اوزاتدی و من تبریک ائلدیم. دانیشماق ایستمه دیکجه مجبور ائدیرسینیز. گوندمده قالماق اوچون باشقاسینی سئچین».
قئید ائدک کی، تورکییهده «قیزیل کپنک» موکافاتلارینین تقدیم ائتمه مراسیمی کئچیریلیب. آذربایجانین امکدار آرتیستی رؤیا آیخان «آذربایجانین ان پارلاق اولدوزو» نومیناسییاسی اوزره قالیب اولوب. بوندان سونرا تقدیم ائتمه مراسیمینده ایشتیراک ائدن نیگار جامالین رؤیانی تورکییهده دئییل، اینستاگرامدا تبریک ائتمهسی مشهورلار آراسیندا ناراضیلیغا سبب اولوب.
موغننی لر آراسیندا موکافاتلاندیرما مراسیمینده باشلایان قالماقال هله ده داوام ائدیر.
azb_Arab azb_Arab azb_Arab azb_Arab azb_Arab